runetrust/blame-folketinget-dk huggingface dataset:
Anne Sophie Callesen (RV), 2020-01-29:
Det handler f.eks. om at se på rammerne omkring deltid, altså muligheden for at gå på deltid, når børnene er små, og om muligheden for at tage barns sygedage, fordi de regler, der er i dag, er jo netop indrettet efter en tid, hvor der var rigtig mange kvinder hjemme ved kødgryderne, og man lige kunne sende børnene ind til naboen, hvis de eksempelvis var syge.
Birthe Rønn Hornbech (V), 2004-05-10:
Nu går jeg ud fra, at hr. Søren Krarup ikke vil have dette her til afstemning inden sommerferien, så vi har jo hele sommerferien til at prøve at få lavet et resumé af nogle af de sager og så få spurgt justitsministeren, om det er i overensstemmelse med hensigterne i sin tid, og når vi så ved, om det er i overensstemmelse med hensigterne, så ved vi, om loven fungerer.
Søren Pind (V), 2008-02-06:
Jeg bliver jo helt dybt berørt over den enorme tillid, som Socialdemokratiets ordfører her viser mig - for så vidt også den radikale ordfører, hvis jeg nu skal udvide det lidt - for de to ordførere mener angiveligt, at jeg skulle kunne besvare det spørgsmål bedre end udenrigsministeren, som jeg sådan set syntes besvarede det spørgsmål fremragende lige før fra talerstolen.
Mikkel Dencker (DF), 2009-11-24:
Helt konkret i det her tilfælde udskyder vi simpelt hen den aftrapning, som i forvejen var aftalt og skrevet ind i lovgivningen, i og med at aftrapningsordningen sættes i bero et års tid, så de betalingsfrister, vi kører med i øjeblikket, fortsætter det næste hele år.
Per Kaalund (S), 2003-11-21:
Kl. 9.30 Til hr. Søren Søndergaard kan jeg sige, at det er vores opfattelse, at i fald der kommer et forslag om at forlænge med yderligere ½ år med samme styrke som nu, så bør det i Folketingssalen, og det vil jeg også gætte på vil være regeringens holdning.
Victoria Velasquez (EL), 2023-11-23:
Men jeg får lyst til at vende spørgsmålet den anden vej: Har Liberal Alliance egentlig regnet ud, hvad det vil koste at lade være, og hvad det vil koste, hvis vi ikke sikrer, at vi har faglærte nok i vores velfærd, og at vi har faglærte nok til den grønne omstilling?
Jørn Dohrmann (DF), 2004-02-05:
Men finder Enhedslisten det ikke mærkeligt, at man fra statens side først er med til at give tilskud til at dræne vandet væk fra området og nu vil betale for at få fjernet produktionen? Jeg må sige, at der gælder en lov om, hvor meget man må udlede til naturen.
Sophie Hæstorp Andersen (S), 2010-12-14:
Vi ønsker ikke en lang debat om forslaget i dag, som en samlet opposition er imod, men har lige en enkelt kommentar til det første ændringsforslag, som er kommet fra ministeren, og som handler om, at man nu vil give lovhjemmel til at undtage visse grupper for brugerbetaling for kunstig befrugtning.
Torben Hansen (S), 2008-06-03:
Det forholder sig eksempelvis sådan, at det i dag er obligatorisk for en række større kommuner - jeg kan ikke huske, om grænsen går ved 100.000 indbyggere - at lave en støjhandlingsplan, hvor man kan kigge på, om man skal regulere trafikken i kommunen, om man skal lave ekstra beplantning - og alt muligt andet mellem himmel og jord.
Alexander Ryle (LA), 2024-04-16:
I bemærkningerne til det her beslutningsforslag gives der flere eksempler på, at kommunerne har haft opgaven med at tildele miljøtilladelser og føre miljøtilsyn, men der har så været rejst en tvivl om, hvorvidt den opgavefordeling nu også var den mest hensigtsmæssige.
Franciska Rosenkilde (ALT), 2024-04-16:
Der var ét spørgsmål, som gik på, hvorvidt ordføreren også anerkender Israels andel i konflikten ved ulovlige bosættelser af palæstinensiske områder, og at vi på den anden side, hvis vi anerkender Palæstina som stat, står på de civiles side og på fredens side, fremfor at det, som der blev hentydet til før, altså skulle være en blåstempling af Hamas.
Mette Abildgaard (KF), 2022-05-12:
Men vi kan også kun bruge det til noget, hvis vi vælger, at det er vores tilgang til drøftelserne, hvis vi vælger at lade fortid være fortid og lade det ligge, selv om man kan føle, at man retfærdigvis skylder nogen noget, så at sige, fordi man ikke synes, at der altid har været handlet sagligt i fortiden.
Mikkel Bjørn (DF), 2023-05-25:
Derfor er jeg lidt nysgerrig på, hvordan Danmarksdemokraterne ligesom forsvarer at være en del af den musikhandlingsplan, hvor det netop blev stillet som krav til spillesteder, at de skulle lave en opgørelse over antallet af henholdsvis mænd og kvinder, der spillede på deres etablissementer.
Lykke Friis (V), 2011-01-11:
Og som det også er blevet påpeget – i hvert fald af nogle – er det jo altså en vigtig del af EU-integrationen, at vi nu formår at få en ordning, hvor det er adskilt, sådan at rørene fra handel med vores gas og el vil give mulighed for at få et mere gennemskueligt marked og på den måde jo også fjerne risikoen for, at transmissionsvirksomheder tilgodeser økonomiske interesser vedrørende handel og produktion til skade for forbrugerne.
Kristian Thulesen Dahl (DF), 2001-01-10:
Ja, mit humør steg ikke just betragteligt, da jeg hørte statsministerens svar, for jeg synes, statsministeren understreger, endda med tyk streg under, at det er en statsopgave at sørge for maden til børnene, og at forældrene er sådan nogle, der kommer ind, og nå ja, dem skal man da også lige snakke med, for de skal da også betale lidt for det, men ellers er det da over skatten, vi betaler for det her, så det er sådan en biting. For os er det altså omvendt.
Martin Henriksen (DF), 2008-05-16:
Men når vi kan se eksempler på, at det retsforbehold, vi har i dag, og som regeringen vil afskaffe, ikke er godt nok til, at vi på alle områder kan håndtere og fastholde en national udlændingepolitik, som er fastsat af et flertal i Folketinget, og man har den holdning, at den politik skal et flertal i Folketinget have lov til at fastsætte, er der så ikke noget, der taler for, at man burde gå i den modsatte retning af den, regeringen foreslår, og i stedet for at fjerne retsforholdet kigge på, hvordan man kan udvide retsforbeholdet?
Flemming Møller Mortensen (S), 2025-05-22:
Der kan jeg sige, at OECD også sagde til os i Udenrigsudvalget, at i kraft af at vi ikke kan se ind i fremtiden, bliver vi også nødt til at kigge på, at vi skal have en højere grad af fleksibilitet, men samtidig skal vi jo sørge for, at kontinuiteten i forhold til dem, der skal kunne virke i det, naturligvis også er der.
Søren Krarup (DF), 2004-02-17:
Er dette blot en anakronisme, der skal guillotineres ligesom den franske konge og kastes i skraldespanden til fordel for fine ord og abstrakte problemstillinger? Det var også en lykke, at vi i 1848 havde folk, som havde sans for den historiske sammenhæng og trods en revolutionær situation bevarede forbindelsen med den danske historie.
Margrethe Vestager (RV), 2006-03-03:
Så får vi godt nok sådan en slags pseudostrategisk forskningsråd bestående af den håndplukkede bestyrelse, som forsvarsministeren har fået ansvaret for, og som jeg i øvrigt ikke ved hvordan han skal nedsætte, da han jo må skulle modtage rådgivning om, hvem der er forskningskyndig, men fred nu være med det.
Peter Christensen (V), 2012-05-08:
Men nu er vi i Folketingssalen, og der binder ord jo lidt mere, så kan hr. Frank Aaen ikke, når nu medlemmerne ikke er her og det er virkelighed, vi snakker om, sige lidt om, om det er et ønske, eller om det er den her talen dunder om, at det ikke må være mindre, for så er det uden Enhedslisten?
Bodil Kornbek (KD), 2004-12-10:
Det er det, man nu vil kalde realkompetencer, og det er disse realkompetencer, der skal anerkendes, for at vi i første omgang kan sikre ikke mindst de ufaglærte og kortuddannede, men senere også alle andre, nye muligheder og muligheder i det hele taget på det fremtidige, meget uddannelsesorienterede arbejdsmarked.
Thorkild B. Fransgaard (FRI), 2000-12-14:
Derfor vil jeg godt spørge hr. Jan Petersen for at komme lidt mere ind på livet af de mennesker, der virkelig er ude i det private erhvervsliv - det gælder selvfølgelig også de mennesker, hr. Jan Petersen har talt med: Nu har Socialdemokratiet talt så meget om, at man skulle ud at tale med befolkningen i knæhøjde.
Lene Garsdal (SF), 2004-04-21:
For SF er det klart, at patienterne naturligvis skal vide, hvilke rettigheder og muligheder de har, så SF støtter den del af forslaget, ligesom vi støtter en lempelse af samtykkekravene for både sundhedspersoner og Sundhedsstyrelsen i relation til Landspatientregisteret.
Mikkel Dencker (DF), 2011-02-10:
Derfor skal de borgere, der er kommet i klemme i forbindelse med den digitale tinglysning, selvfølgelig også bringes i en situation, så de ikke har lidt nogen skade ved det. Så må jeg jo så sige til det, hr. Thomas Jensen også spørger til, om der er opkrævet afgift og dermed er grundlovsbrud, som der rettes op på med det her lovforslag, at det ikke er noget, jeg har fået ud af læsningen af lovforslaget her, altså at der skulle være noget grundlovsbrud, som hr. Thomas Jensen var inde på i sit eget ordførerindlæg og også i de korte bemærkninger til hr. Mads Rørvig.
Lene Espersen (KF), 2000-01-27:
Vi er ligesom de tidligere ordførere nervøse for, at det at lave en decideret kørekortsordning for alle typer forretninger bare vil skabe en masse administrativt bøvl, uden at vi får de nødvendige gevinster i form af bedre overholdelse af reglerne. Vi tror sådan set, at det måske er andre ting, der skal tages i brug for at sikre, at reglerne bliver overholdt.
John Vinther (KF), 2001-03-28:
Det er for det første spørgsmålet om sammenhængen mellem den, der har beslutningskompetencen til at lade alment byggeri opføre, det er kommunen, og så den, der har det økonomiske ansvar, og her lægger SF op til, at stort set hele det økonomiske ansvar skal overføres til staten.
Ole Birk Olesen (LA), 2013-10-25:
En sådan situation er ikke i samfundets interesse. Vi vil fra Liberal Alliances side egentlig gerne sige ja til dette lovforslag, for vi støtter formålet med at få afklaret retstilstanden, men vi ser gerne, at man genovervejer de indvendinger, som fremgår af høringsmaterialet, så man kan få minimeret de unødvendige administrative byrder og få udelukket eventuelle uhensigtsmæssige konsekvenser.
Ole Birk Olesen (LA), 2015-04-30:
Så regnestykket er jo sådan set ret simpelt: 1 pct.s sænkning af benzindieselafgiften giver 30 mio. kr. i statskassen, 1 pct.s sænkning af registreringsafgiften koster statskassen 5 mio. kr., så den samlede øvelse giver et overskud til statskassen på 25 mio. kr.
Kim Behnke (FP), 1998-01-20:
Og når ministeren med det her lovforslag så vil til at indføre denne renteberegning, kan han meget vel bringe den danske vognmandsvirksomhed i den situation, at den kun har ét sted at tage de penge, og det er på bundlinjen eller ved at forsøge at indregne dem i de almindelige fragtrater.
Ole Sohn (SF), 2006-01-17:
Man kommer med et forslag om at forringe efterlønsordningen, som i den grad rammer de ufaglærte og de dårligst stillede i samfundet, og der må da være en eller anden bevæggrund for det, for resultatet er jo, at Dansk Folkeparti kommer til at stå tilbage som det parti, som nok taler pæne ord om, at man ikke ønsker ulighed i samfundet, men alligevel gang på gang lægger stemmer til det kontanthjælpsloft, som rammer de dårligst stillede, til den starthjælp, som også rammer de dårligst stillede, og nu også til efterlønsindgrebet, som kommer til at ramme de lavtlønnede i samfundet.
Roger Matthisen (ALT), 2017-05-10:
Den gør det muligt for sundhedsforsikringsselskaberne at tilbyde yderligere fordele til deres kunder, og f.eks. har et af dem besluttet at refundere op til 100 euro om året for bl.a. homøopatiske og antroposofiske lægemidler, som kun kan købes på apoteket, men uden recept.
Johan Lund Olsen (IA), 2014-12-17:
Men det er nu sådan med de her 8 mio. kr., der er afsat over 2 år til en særlig integrationsindsats, at aftalen er, at det er Socialministeriet, som sammen med de grønlandske huse rundtomkring skal forvalte de her 8 mio. kr. over 2 år.
Magni Arge (T), 2016-09-06:
Det, jeg kan oplyse, er, at man i landsstyrets ledende partier i øjeblikket har en diskussion omkring det her, også sammen med ledende partiformænd i oppositionen, og derefter vil det så komme op i Lagtinget, og til sidst vil det så blive sendt ud til folkeafstemning.
Peter Hummelgaard (S), 2020-09-07:
Men når det er sagt, synes jeg grundlæggende, at det er et redskab, som er med til at sikre nogle meget, meget gode balancer på det danske arbejdsmarked; det er både set gennem de briller, der er oppositionens, hvor en anden regering af en anden observans, herunder en, som Ole Birk Olesen deltog i, har indgået trepartsaftaler, og gennem brillerne på den regering, der har indgået trepartsaftaler.
Margrete Auken (SF), 1998-04-16:
Der skal bores og rammes pæle ned til stationer - også noget, som kan medføre bekostelige bygningsskader, og noget, der ikke er taget højde for økonomisk - og endelig er det selvfølgelig påfaldende, at et selskab, der ifølge lovgrundlaget kan få sine væsentligste indtægter ved at sælge grunde i Ørestaden, fortsat ikke har besat den ledige stilling som ejendomsdirektør samt at det eneste store private skrivebordsprojekt, vi endnu har set, er planerne om et kæmpe storcenter - et projekt der er i lodret modstrid med intentionerne med den storcenterlov, Folketinget vedtog i sidste samling.
Birte Weiss (S), 2000-11-24:
Det er rigtigt, at studienævnene bliver skruet lidt anderledes sammen, end der ellers har været tale om, men også her er det jo noget, som man selv har ønsket på DTU; man har selv peget på, at det ville være en både - går jeg ud fra - mere smidig og også en fuldt ud så demokratisk form som den, der er i øjeblikket.
Lars Boje Mathiesen (NB), 2021-12-14:
Så tænkte jeg, at der jo reelt set var et flertal i den sidste periode for at få løst de ting, der bliver nævnt her, f.eks. at der skal etableres en forenklet klageproces ved ekspropriation som beskrevet i Ekspropriationsudvalgets betænkning nr. 1569 om ekspropriation efter planloven, juni 2018.
Roger Matthisen (ALT), 2016-11-08:
B 10, forslag til folketingsbeslutning om at sikre overholdelse af tilbudspligten, synes jeg er blevet meget godt gennemgået af de respektive ordførere i dag, så jeg vil ikke starte forfra, men som udgangspunkt sige, at det selvfølgelig er et meget forståeligt forslag.
Ole Stavad (S), 2001-01-18:
Der er også en interessant passage i OECD's rapport om den årlige rapport, som Erhvervsministeriet siden 1998 hvert år har afgivet til Folketinget, senest her i november 2000, og de skriver: Den årlige rapport til Folketinget om de administrative konsekvenser for virksomheder af årets nye lovgivning er også vigtig.
Inger Støjberg (V), 2016-10-26:
Jeg forstår spørgsmålet sådan, at der spørges til, hvordan jeg vil sikre, at de i spørgsmålet nævnte forhold på Børnecenter Tullebølle bliver stoppet, og ikke hvordan jeg vil undgå, at de bliver stoppet, sådan som spørgsmålet var formuleret.
Jan Trøjborg (S), 2002-05-07:
Det vil sige, at hvis man kommer ind i systemet, vil vi altså uden nogen synderlig administrativ belastning kunne få den fornødne åbenhed om ejerforholdene i danske virksomheder, og vi er vel alle sammen interesserede i at øge myndighedernes mulighed for at imødegå økonomisk kriminalitet. Så jeg synes, at det med det administrative besvær var en noget tynd begrundelse, må jeg sige til ministeren.
Jens Kirk (V), 2001-01-11:
Her er genteknologien mindst 15 år foran planteområdet, og der er ikke kommet uventede effekter, til trods for at produkter som f.eks. insulin sprøjtes direkte ind i blodet. På sigt vil genteknologien kunne være medvirkende til, at vi undgår fødevaremangel og vise sig at være et godt middel i miljøets tjeneste, ligesom det i dag er det på medicinalområdet.
Mike Legarth (KF), 2010-06-10:
Uanset hvor meget oppositionen fortæller befolkningen om, at den ikke er det, er det et faktum, at vi har taget hensyn til, at vi havde en lavkonjunktur, og derfor indfaser vi skattereformen med en underfinansiering frem til 2013, og derefter inddriver vi mere i skat, end vi giver skattelettelser, frem mod 2019, og i 2019 er der så skaffet balance.
Orla Hav (S), 2018-10-11:
Det er efter vores mening en skæv prioritering i en tid, hvor danskerne bliver oversvømmet med udenlandsk indhold og platforme, og hvor annoncekronerne på det danske marked i stigende grad tjenes af udenlandske aktører, og hvor fake news er noget, vi skal tage meget alvorligt i forhold til den demokratiske dannelse.
Lars Løkke Rasmussen (V), 2003-04-10:
Jeg havde sådan set håbet, at det arbejde kunne færdiggøres, inden Folketinget forholdt sig til, om det var nødvendigt at ty til lovgivning for at sikre en sådan registreringsordning, men jeg må altså konstatere, at et flertal vil det anderledes, og det tager jeg naturligvis til efterretning. Jeg vil gerne benytte lejligheden til at understrege, at når regeringen ikke kan støtte forslaget, er det bestemt ikke, fordi regeringen har noget imod en registreringsordning.
Høgni Hoydal (T), 2005-05-31:
Men vi kan jo forestille os, at hvis færinger og grønlændere og danskere bor i samme hus – hvis det er sådan, man ser rigsfællesskabet – og en part sælger sin del af huset til i hvert fald 25 andre medejere, og hvis det er i denne del af huset, at beslutningerne træffes, så vil det selvfølgelig også få konsekvenser for de to mindre udhuse, der er i dette fælleshus.
Mette Thiesen (DF), 2025-12-02:
Men det er jo ikke rigtigt, for en privatlivskommission som det, der så bliver foreslået her, er jo netop, for at vi kan blive klogere på i forhold til det her med spændingsfeltet i forhold til ganske almindelige frihedsrettigheder og retssikkerhed og så det her med at kunne beskytte danskerne.
Hans Kristian Skibby (DF), 2011-06-14:
Men det gør sådan set ikke intentionen dårlig, overhovedet ikke, det vil vi fra Dansk Folkepartis side gerne anerkende, vi synes faktisk, det er fair nok, at vi får den her diskussion og den her debat i Folketinget igen i dag, for det er noget, som vi også kan se mange borgere engageret har fulgt meget med i.
Thomas Jensen (S), 2025-02-06:
Men noget af det, som jeg også synes er vigtigt i den her debat i dag og det forslag, som ordføreren er forslagsstiller på, er jo, at jeg ikke ser, at man kommer med det eneste forslag til en løsning på, hvad vi skal gøre i fremtiden med det her samfundsproblem, som Ring 5-korridoren egentlig er øremærket til, nemlig at sikre, at hvis vi har behov for trafikafvikling i hovedstadsområdet, så kommer vi ikke til at genere en masse mennesker lige i selve tracéet, fordi vi har arealreserveret det i god tid.
Frank Aaen (EL), 2014-02-25:
Der er så lavet et system – og det er meget indviklet og meget kompliceret, så vidt jeg har forstået, og jeg vil ikke love, at jeg ville forstå det, selv om jeg satte mig ind i det – men det er alligevel sådan, har jeg ladet mig fortælle, og jeg tror, det er rigtigt, at de store banker i virkeligheden selv inden for nogle bestemte regler trods alt kan vurdere værdien af de udlån, de har.
Kristian Jensen (V), 2007-05-02:
Til hr. John Dyrby Paulsens polemiske kommentar om, at vi lyttede til erhvervslivet, men ikke til demonstranterne vedrørende forringelser af børnepasningen, skal jeg bare sige, at sandheden jo er, at i erhvervslivets kritik var der nogle punkter, der var sagligt funderede.
Line Barfod (EL), 2010-04-20:
Man kan kun have en mistanke om, at det er, fordi den faktisk ikke ønsker at få nogle tal på, hvor mange der er fattige, så vi kan få en reel debat om, hvad vi gør for at få dem ud af fattigdommen, og hvad vi gør for at forebygge, at flere kommer ud i fattigdom.
Morten Østergaard (RV), 2010-12-02:
Derfor vil jeg bare spørge, om Det Konservative Folkeparti ikke kan se en fare for – hvad der også fremgår af en række af høringssvarene – at det etniske kriterium i regeringens ghettodefinition stigmatiserer, og at det sammen med forslaget om, at man, uanset hvem man er, ikke kan anvises til et udsat område, hvis man kommer fra et ikke-EØS-land, er med til at sende et signal til alle dem, der har anden etnisk oprindelse i Danmark, om, at de er et problem alene på baggrund af deres etniske oprindelse.
Mai Mercado (KF), 2019-02-26:
Det vil i givet fald være nødvendigt at lave et overordentlig fintmasket net af takster, som dækker alle servicelovens naturalydelser, og som altså tager højde for, at der både kan være sager med afslag på hjælp ved førstegangsansøgninger, nedsættelse af hjælp i varierende grad og sådan set også frakendelse af tidligere bevilget hjælp.
Per Clausen (EL), 2006-04-25:
Når Enhedslisten som udgangspunkt ikke har nogen vanskeligheder ved at stemme for dette forslag, er det jo også, fordi Enhedslisten under sidste valgkamp og også i tidligere valgkampe har taget udgangspunkt i det grundsynspunkt, at vi sådan set mener, at daginstitutioner skal betales af skatteyderne, altså over skatten, og ikke af forældrene som en ekstra skat, der pålægges forældrene, sådan som man jo kan udlægge det.
Ole Sohn (SF), 2002-03-20:
Virkeligheden er jo - ud over de store berigelser og oplevelser, som vi får igennem kulturen og den eksperimenterende kunst, det, det kan give i forandringsprocessen i samfundet - at så ligger det faktisk sådan, at man kan sige, at det, der kan kaldes kulturerhvervene, er et af de stærkest voksende nye erhverv.
Klaus Hækkerup (S), 2002-02-20:
af det passerede ved at overtage sagen fra den underordnede tilsynsmyndighed, Tilsynsrådet i Frederiksborg Amt, og direkte forestå det umiddelbare tilsyn med Farum Kommune i denne spegede sag, hvori også forholdet til Farum Boldklub, hvor borgmesteren skulle være storaktionær, indgår.
Martin Lidegaard (RV), 2012-10-09:
Hvis vi kun satte os ned og sagde: Vi behøver ikke lave energieffektivitet, vi behøver ikke udbygge vedvarende energi i Danmark, hvordan skulle vi så nogen sinde kunne reducere kvoteloftet yderligere efter 2020, hvis ikke vi, når vores kulkraftværker bliver gamle, begyndte at erstatte dem med vindmøller eller lave energieffektivitet, når vores bygninger trænger til en kærlig hånd under alle omstændigheder.
Morten Bødskov (S), 2026-02-17:
Liberal Alliance vil jo, som det også blev sagt her, nedsætte en ekspertgruppe senest i første halvår 2026, og den ekspertgruppe skal så undersøge, hvordan kravene til kreditvurdering på boligmarkedet kan gøres mere fleksible for borgere, som ønsker lån i deres bolig.
Jeppe Jakobsen (DF), 2019-02-01:
Men hvad er forskellen på de to udsagn, altså om man siger, at det er ens overbevisning, eller forklarer, hvorfor det er ens overbevisning, nemlig fordi det er det, der står i teksterne at man skal, fordi det er den måde, man har indrettet sig på i den kultur?
Per Clausen (EL), 2013-01-10:
Det er også blevet sagt af andre, at det er lykkedes os, og det synes jeg da er godt og fornuftigt, at finde en række forenklingstiltag, som det vistnok hedder i det sprogbrug, på husdyrproduktionsområdet, som gør, at når vi kigger på hele området og ser på, hvad der er af udgifter forbundet med at gennemføre veterinærforligets indsats for at forbedre dyrevelfærden, ender vi op med, at der ikke er nogen samlet ekstraudgift til landbruget på det her område.
Majbrit Berlau (EL), 2006-02-09:
Jo, begrundelsen er, at udpegelsen af en sådan repræsentant frem for en midlertidig forældremyndighedsindehaver indebærer, at det uledsagede barn ikke får nogen retlig tilknytning til Danmark, og at man derfor kan smide barnet ud af landet, uanset at der er tale om et barn.
Villy Søvndal (SF), 2003-12-09:
Det er jo afgørende, at når vi ikke engang var i stand til at holde gang i ventelisterne med det relativt høje ambitionsniveau, så går det selvfølgelig forrygende galt i en situation, hvor ældrebefolkningen stiger, specielt de helt gamle, når man oplever et fald i ældreboligbyggeriet.
Eva Kjer Hansen (V), 2004-10-20:
Det, det er vigtigt at holde fast i, er, at der er forskellige kriterier, herunder om det er under forsøgsordningen, om det er noget nyt, noget innovativt, som andre kommuner kan lære af, om det er afgrænsede områder, om man har overvejet, hvordan man kan inddrage private aktører og borgere og lignende.